**Berliner Wein Trophy 2021 ősz - nagykövetségi nevezési és részvételi tudnivalók**

***Nevezés, számlázás:***

7 tételt lehet nevezni kedvezményesen, 1 nevezési díjért (135 euró)

A tételeket és azok részleteit az alábbi táblázatba kell beírni, és **2021. szeptember 15-én 16:00 óráig** megküldeni a Balint.Illes@mfa.gov.hu címre:



Az átutalásos számlát a szervező cég (Deutsche Wein Marketing GmbH) a kóstolás előtti napokban (2021 október eleje) küldi meg e-mailben a borászatok részére. Ennek előkészítéséhez **kérem, küldjék meg a Nagykövetség részére a számlázási címüket és EU-adószámukat**, ahol ezt összesítve, eljuttatjuk a szervezőknek.

Az összeget átutalással kell teljesíteni majd a DWM részére, számla ellenében.

***Csomagolás:***

A Berliner Wein Trophyra tételenként 4 palack szükséges.

A próbapalackok mellé a csomagolásba el kell helyezni az ún. „Probenpass” dokumentumot (minden csomagba, ill. minden tételhez).



***Csomagküldés / szállítás:***

A tételeket lehet egyénileg közvetlenül a DWM részére postázni, vagy igénybe lehet venni a Nagykövetség és a Külgazdasági és Külügyminisztérium által szervezett, Budapestről induló, *térítésmentes* gyűjtőfuvart (ez sajnos nem korlátlanul áll rendelkezésre, hanem csak a szabad helyek függvényében, a jelentkezés sorrendjében!):

A **DWM részére történő közvetlen küldés** esetén: a tételeket becsomagolva az alábbi címzéssel szükséges feladni:

**DWM- Deutsche Wein Marketing GmbH**

**-Berliner Wein Trophy-**

**Am Borsigturm 1**

**D-13507 Berlin**

**Németország - Deutschland**

A közvetlenül a DWM-nek küldendő tételeket már most is el lehet indítani (sőt, a szervezők kifejezett kérése, hogy minél hamarabb); legkésőbb **2021. szeptember 24-ig kell megérkezniük Berlinbe** (ez már a legutolsó időpont; a hivatalos beérkezési határidő a honlap szerint 2021. szeptember 9.).

A **Budapestről induló gyűjtőfuvar** esetén: amennyiben a Nagykövetség felé jelzett szállítási igény visszaigazolásra került, a tételeket becsomagolva az alábbi címre szükséges eljuttatni, **2021. szeptember 12-22. között**:

**címzett: Mirlan Kft. (Zenit Futár)**

**szállítási cím: ZedStore**

**1106 Budapest, Porcelán utca 3-9.**

(GPS esetén a Porcelán u. 5. számot kell beírni)

Nyitva: H-P 8:00-18:00 (más időpont is lehetséges, hogyha a beszállító csak úgy tudja megoldani)

A beszállítás előtt a küldemény érkezéséről *Pákozdi Dáviddal* kell egyeztetni emailen (info@zenitfutar.hu) vagy telefonon (06 20/800-55-65), mivel a szállítási címen (raktárban) nincs állandó személyzet.

**FONTOS! A gyűjtőcsomagolás mellé a szállítónak szállítást kísérő okmányt kell átadni** (ld. alább).

***Szállítást kísérő okmány:***

A szőlőbor a jövedéki adóról szóló 2016. évi LXVIII. törvény (a továbbiakban: Jöt.) meghatározása alapján csendes borként jövedéki termék. [Jöt. 3. § (1) bekezdés 29. pont, (3) bekezdés 8. pont].

A termék birtokosának – így a fuvarozónak is – a szabadforgalomba bocsátott csendes bor birtoklásának jogszerűségét, eredetét hitelt érdemlően igazolnia kell. [Jöt. 97. §]

A szabadforgalomba bocsátott csendes bor belföldön, illetve más tagállamba történő szállításához eltérő kísérő okmány alkalmazását írja elő a Jöt.

A csendes bor belföldön borkísérő okmánnyal szállítható. Borkísérő okmány az agrárpolitikáért felelős miniszter ren-deletében megállapított tartalmú, formanyomtatványként vagy számítógéppel előállított bizonylat. [Jöt. 3. § (3) bek. 6.]

A borkísérő okmány alkalmazása alól tételenként (bor fajtánként) 4,5 liter mennyiségű kereskedelmi minta kivételt képez, azonban ebben az esetben sem lehet eltekinteni a jogszerű birtoklás igazolásától, ezért más szállítási okmány, például szállítólevél kiállítása szükséges.[a 2 borászati termékek egységes bizonylatolási, nyilvántartási és elszámolási rendjéről szóló 27/2011. (IV.12. ) VM rendelet 1. § (1) bekezdés d) pontja, 2. § (3) bekezdés e) pont]

**Szabadforgalomba bocsátott csendes bor termékminta más tagállamba történő szállítása kereskedelmi célú szállításnak minősül,** – mivel nem magánszemély vagy magánszemély nem saját felhasználására szállítja a jövedéki terméket – **ezért a szállításhoz egyszerűsített kísérő okmány (a továbbiakban: EKO) szükséges, amit a kereskedelmi mintát átadó gazdálkodónak kell kiállítani.** [Jöt. 62. § (1)-(2) bekezdés]

Az EKO a feladási tagállamban szabadforgalomba bocsátott jövedéki termékek Közösségen belüli szállításának egyszerűsített kísérőokmányáról szóló, 1992. december 17-i 3649/92/EGK bizottsági rendelet szerinti követelményeknek megfelelő okmány. [Jöt. 3. § (1) bekezdés 13. pont]

**A magyar borászatok/cégek a Jöt. szerint meghatározott engedéllyel** (például egyszerűsített adóraktári engedéllyel, belföldről másik tagállamba a Jöt. 62. § szerinti kereskedelmi céllal történő szállításhoz jövedéki engedéllyel) **rendelkeznek, ezáltal jogosultak szabadforgalomba bocsátott csendes bor más tagállamba történő kivitelére. Ebben az esetben a magyar borászok/cégek a kereskedelmi minták szállításához saját nevükben kiállítják az EKO-t tagállami viszonylatban és azt a kereskedelmi mintával együtt átadják a szállítónak, mely e tevékenysége során begyűjtött borokat a szállításig saját raktárában tárolhatja. A kereskedelmi mintánként kiállított kísérő okmány igazolja a szállítónál lévő csendes bor jogszerű birtoklását.**

***Zsűritag:***

A zsűribe történő jelentkezés esetében az alábbi nevezési lapot szükséges kitölteni és minél hamarabb, de legkésőbb **2021. szeptember 15-én 16:00 óráig** megküldeni a Balint.Illes@mfa.gov.hu címre:



***Egyebek:***

A versenyen történő részvételt a borászatok maguk szervezik és finanszírozzák a <https://www.wine-trophy.com/de/> honlapon található információk alapján. A Berlini Magyar Nagykövetség a DWM-mel történő együttműködés alapján a kedvezményes indulási lehetőséget segíti elő, és igény szerint, a szabad helyek függvényében a tételek Budapest-Berlin közötti szállításában működik közre. Ettől függetlenül amennyiben segítségre van szükségük, jelezzék akár a Nagykövetség részére is, az alábbi elérhetőségeken, természetesen – ahogy a korábbi alkalmakkor – megpróbálunk mindenben segíteni.

A magyar nevezések összegzéséhez, a számlázáshoz és a német fél részéről az esetlegesen felmerülő közvetlen kapcsolattartáshoz szükséges a magyar borászatok (számlázási) címeinek és elérhetőségeinek továbbítása a DWM részére. A céges adataik továbbításához történő beleegyezésüket a nevezési táblázat elküldésével megadottnak tekintjük.

Berlin, 2021. szeptember 3.

**Illés Bálint**

nagykövetségi tanácsos

mezőgazdasági és környezetügyi szakdiplomata

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| cid:image001.jpg@01D0FB6D.F3CEFCA0 | **Magyarország Nagykövetsége Berlin | Botschaft von Ungarn in Berlin** Agrárattaséi Hivatal  | Abteilung LandwirtschaftUnter den Linden 76 | D-10117 Berlin**Telefon:** +49 30 203-10-210 | **Fax:** +49 30 203-10-105**E-Mail:** *Balint.Illes@mfa.gov.hu* **| Honlap:** [*https://berlin.mfa.gov.hu*](https://berlin.mfa.gov.hu/)Kövessen bennünket Facebook & Twitter oldalainkon: cid:image009.png@01D12C1B.771CCB90 *Botschaft von Ungarn in Berlin*   cid:image010.png@01D12C1B.771CCB90 *BotschaftUngarn*  |  |